Håranalyse

Håranalyse er en metode for påvisning av stoffer i en kropp som alternativ eller supplement til blodprøve og urinprøve.Håranalyser – faktaark  Folkehelseinstituttet

Stoffer i blodet vil bindes til hårstråene etter hvert som de vokser ut av hårposen. Gjentatt inntak av legemidler og rusmidler vil da kunne spores i det døde hårvevet. Basert på hvor langt fra hårroten man foretar målingen kan man til en viss grad også kunne tidfeste når et stoff er inntatt.En centimeter er nok Gemini Det er imidlertid store forskjeller på hvor mye av et stoff som tas opp i håret, og faktorer som hårfarge og luftforurensning kan også påvirke prøveresultatet. Denne usikkerheten gjør at håranalyse bare i spesielle tilfeller benyttes innenfor rettsmedisin, og da normalt som supplement til annen bevisførsel.

Håranalyse har også vært lansert som et mulig hjelpemiddel i kampen mot doping i idretten ved at man har mulighet til å spore inntak av forbudte midler.Dopjakt med håranalyse VGHair analysis of anabolic steroids in connection with doping control – results from horse samples Journal of Mass SpectrometryVil analysere hår for å ta dop-jukserne VG

Innenfor alternativ medisin har håranalyse som metode vært benyttet i flere tiår, og metoden kalles da ofte for hårmineralanalyse. Det er da vanlig at det påståtte spekteret for diagnostisering utvides betydelig, deriblant å kunne påvise en pasients behov for vitaminer og mineraler og determinere pasientens generelle helsetilstand.Nutrition analysis for hair LiveStrongHair analyses: worthless for vitamins, limited for minerals The American Journal of Clinical Nutrition Normalt brukes da analysene til å anbefale kjøpt av unødvendige kosttilskudd.Verdiløs hårmineralanalyse  LommelegenCommercial Hair Analysis: A Cardinal Sign of Quackery Quackwatch I 1985 viste en omfattende test fra USA at friske personer ble tildelt alvorlige diagnoser gjennom alternativt anvendt håranalyse,Uncertainty of Hair Analysis for Trace Metals Melissa Kaplan's Herp Care Collection og senere kontroller av slike håranalyser har medført at American Medical Association har frarådet all bruk metoden fordi den mangler vitenskapelig forankring og antas å være ulovlig. Til tross for at metoden er klassifisert som uegnet for diagnostisering, er den fortsatt meget utbredt, og også i Norge finnes det mange alternative terapeuter som tilbyr håranalyse. I 2014 ga Statens helsetilsyn en advarsel til en helsefagarbeider som hadde brukt håranalyse som diagnostikk og grunnlag for anbefaling av kosttilskudd.Havnet på sykehus etter behandling med kosttilskudd Bergens Tidende I 2016 sendte journalister fra VG inn hår fra samme person til tre separate tester, og fikk tre svært forskjellige resultater.VG tester: Kan håret avsløre helsen?, VG, 2. juni 2016

I hovedsak er det alternative behandlere uten helsefaglig utdannelse som tilbyr håranalyse.Sender hår til Texas, Troms Folkeblad, 28. januar 200625 år med sone og naturterapi, Oppland Arbeiderblad, 12. november 2007 Ernæringsfysiolog om håranalyse: Mye penger for ingenting, Aftenposten, 28. november 1984  I Norge har metoden også blitt anvendt og promotert av den tidligere legen Rolf Luneng.Analyserer håret for å gi kostråd, Aftenposten, 27. februar 2008 I 2013 fikk Luneng tilbakekalt sin legelisens grunnet uforsvarlig pasientbehandling.Monsens flåttlege fratas autorisasjonen VG

Håranalyse anvendes også i alternativ behandling av dyr, men også her er metodene avslørt som meget villedende.Håranalyser Hest.no

 Referanser 

Eksterne lenker
 Hårmineralanalyse - Nasjonalt informasjonssenter for alternativ behandling (NIFAB)

Kategori:Rettsmedisin
Kategori:Alternativ behandling